钦定古今图书集成/理学汇编/学行典/第115卷 > 易经 > 《屯卦》
## 钦定古今图书集成/理学汇编/学行典/第115卷 > 易经 > 《屯卦》

六三：“即鹿无虞”，惟入于林中，君子几不如舍，往吝。

〈程传〉“入山林”者必有虞人以导之。无导之者、则惟陷入于林莽中。君子见事之几微、不若舍而勿逐、往则徒取穷吝而已。〈大全〉云峰胡氏曰：几者动之微。六三互体《艮》，圣人于其《震》之动，而犹庶几其知艮之止，故勉之曰“不如舍”，欲其止也。惧之曰“往吝”，戒其动也。